Haddal

Haddal er ei bygd ved Haddalvika i Ulstein kommune i Møre og Romsdal. på Norgeskart.no fra Statens kartverk. Haddal ligger omtrent 9 kilometer sør for kommunesenteret Ulsteinvik. Haddal skule er skole for grunnkretsene Haddal (424 innb. i 2018), Garnes (83 innb.) og Eiksund (292 innb.). Eiksund kom til i 2007, da skolen der ble nedlagt. Like ved skolen ligger Blåtinden barnehage.  

Ulstein Betongindustri har det meste av sin aktivitet på Haddal.

Fylkesvei 653 mellom Garnes i Ulstein og Furene i Volda passerer Haddal. Det går også en vei oppover dalen til gården Fjelle og videre inntil den møter Fylkesvei 61 på kommunegrensa mellom Ulstein og Hareid. 

Butikken i bygda ble nedlagt ved inngangen til 2007 grunnet handelslekkasje i hovedsak mot kommunesenteret Ulsteinvik. Haddal ble regnet av Statistisk sentralbyrå som et tettsted inntil 2012, da beregningsmetodikken ble endret.

 Kjente haddølinger 
 Morten Moldskred – fotballspiller
 Åshild Moldskred - forfatter

 Referanser 

Kategori:Bosetninger i Ulstein
Kategori:Tidligere tettsteder i Møre og Romsdal